Quan necessiteu contractar un professional titulat i col·legiat per a redactar un projecte tècnic d'infraestructures comunes per a l'accés a les telecomunicacions en edificis, a partir de la consulta a aquesta base de dades podreu localitzar professionals capacitats per l'elaboració i signatura d'aquests projectes.
Pel que fa a la signatura dels documents d'ICT, les titulacions admeses com a vàlides a hores d'ara, són:
Qualsevol altra titulació no es considerarà vàlida, en principi, excepte que s'acreditin coneixements suficients per projectar ICT.
A aquest efecte, se sol·licitaria el pla d'estudis de la carrera universitària cursada i la normativa reguladora de la titulació que acredités els coneixements esmentats.
Aquests professionals també han de redactar els certificats de final d'obra quan s'escaigui.
D'altra banda, el projecte ha de ser verificat per una entitat de verificació.
La transposició de la Directiva de serveis del mercat interior de la UE afecta els visats del col·legis professionals, de manera que l'obligatorietat de visat es restringeix exclusivament als obligatoris o als demanats explícitament pel client.
Per aquest motiu, el Reglament de les ICT estableix que s'ha d'aplicar sobre els projectes un procés de verificació desenvolupat per alguna entitat acreditada, en un marc de la lliure competència.
El procés de verificació té per objectiu acreditar que els projecte realitzat té el nivell de qualitat exigit en la normativa.
Les entitats que vulguin obtenir l'acreditació per verificar projectes d'ICT han de sol·licitar-ho a l'Entitat Nacional d'Acreditació (ENAC), que és l'ens responsable d'acreditar-les.
que dirigeixen els treballs d'execució dels projecte d'infraestructura comuna de telecomunicacions.
Aquests professionals assumeixen la responsabilitat de l'execució d'acord al projecte tècnic i que pot introduir durant l'obra modificacions respecte al projecte original.
Si la instal·lació requereix una modificació substancial respecte al projecte principal, heu de presentar electrònicament el projecte modificat a l'Administració.
Per contra, si les modificacions no impliquen un canvi substancial, les podeu incorporar com a annexos al projecte.
Els responsables de la instal·lació han de conservar i lliurar el projecte modificat.
D'altra banda, podeu fer certificacions parcials de la instal·lació en el cas que no es pugui certificar tota la instal·lació alhora.
Aquest és el cas d'urbanitzacions o conjunts d'habitatges que, com a conseqüència del seu lliurament en diverses fases, requereixin l'obtenció de llicències parcials de primera ocupació.
En aquest cas podeu lliurar a l'Administració butlletins, protocols i certificacions parcials relatius a la part de la infraestructura comuna de telecomunicacions ja executada corresponent a aquestes fases.
Les certificacions parcials segueixen el mateix procediment que les certificacions finals d'obra i butlletins.
Sempre hi heu de fer constar que es tracta d'una certificació parcial i que la seva validesa està condicionada a la presentació del corresponent butlletí d'instal·lació o certificació final, que lliurareu una vegada finalitzades les obres contemplades en el projecte tècnic.